open-index/open-wikipedia-markdown huggingface dataset:
Avenida das Camelias (Vigo)

A **avenida das Camelias** é unha vía urbana da cidade de Vigo. Comeza na praza do Rei e discorre paralela ao litoral vigués pola ladeira intermedia até confluír coa rúa de López Mora. Atravesa as históricas parroquias viguesas de Freixeiro e Santa María de Vigo. Ten unha extensión de 1,9 km. Recibe ese nome polos camelios plantados na década de 1960 ao longo do seu percorrido. 

## Historia
A avenida das Camelias foi proxectada na década de 1940 como unha circunvalación litoral, tal e como contemplaran diferentes planos urbanísticos como os de Antonio Palacios.

Finalmente construíuse en 1963 e denominada como *avenida da Circunvalación*, nun contexto de gran crecemento poboacional, desenvolvemento industrial e extensión horizontal da urbe. Porén, este nome non terminou de se aceptar entre a veciñanza, e en lugar dese nome foise popularizando paseniñamente a denominación de avenida de Beatriz. A razón desa denominación popular extraoficial foi a aparición de até cinco pintadas e grafittis ao longo da avenida con esa denominación. O propio escritor Álvaro Cunqueiro fixo referencia a ditas pintadas no xornal vigués *Envés*. Posteriormente, malia a eliminación das pintadas, instalouse unha placa de mármore co mesmo nome, o de avenida de Beatriz. O uso acadou tal aceptación que era o nome non oficial o que aparecía nos mapas de rueiros ou no correo postal dos veciños.

Finalmente en 1965 o alcalde José Ramón Fontán decidiu plantar ducias de camelios e mudar o nome da avenida á denominación contemporánea.

## Morfoloxía e urbanismo
A avenida de Camelias é unha das rúas máis longas de Vigo, e percorre a ladeira intermedia da cidade, a media altura entre o monte do Castro e a ribeira da ría de Vigo. Así, segue un traxecto sinuoso bordeando a ría de Vigo, sen apenas rúas perpendiculares por mor da diferenza de altitude pola forte pendente, agás pequenos ruelos, a miúdo con escadas, ascensores e elevadores que tratan de salvar o desnivel.

Posúe entre dous e un carril por sentido, un carril bici e beirarrúas grandes con camelias plantadas durante o seu percorrido.

## Notas
## Véxase tamén
### Outros artigos
* Camelia
* Plan Palacios
Concello de Sjöbo

**Sjöbo** é un concello sueco no condado de Escania. A súa capital é a localidade de Sjöbo. En decembro do ano 2024 a súa poboación era de 19 337 habitantes. 

## Notas
C4BP

miniatura |Unha representación visual de C4bp.
**C4BP** (**proteína que se une a C4b**, *C4b-binding protein*) é un complexo proteico que intervén como inhibidor no sistema do complemento. C4BP ten unha estrutura parecida a un polbo cun talo central e sete cadeas alfa que forman ramas. A principal forma de C4BP no sangue humano está composta por 7 cadeas alfa idénticas e unha única cadea beta, que á súa vez se une ao anticoagulante proteína S dependente da vitamina K.

C4BP é unha gran glicoproteína (500 kDa) cunha concentración en plasma estimada de 200 microgramos/mL sintetizada principalmente no fígado.

Os xenes que codifican a cadea α de C4BP (C4BPA) e a cadea β (C4BPB) están localizados no *cluster* xénico dos reguladores da activación do complemento (RCA) situado no brazo longo do cromosoma 1 na veciñanza doutros inhibidores do complemento.

## Funcións 
Inhibe a acción das vías clásica e da lectina do complemento, concretamente do C4. Tamén ten a capacidade de unirse a C3b. A C4BP acelera a descomposición da convertase de C3 e o seu cofactor para o factor I serina protease, que corta C4b e C3b. 

A C4BP únese a células apoptóticas e necróticas, así como ao ADN, para facer limpeza despois dunha lesión. A interacción coas células apoptóticas ou necróticas depende do dominio Gla da proteína S e non afecta a capacidade da C4BP para inhibir o complemento.

Varias bacterias e fungos patóxenos capturan a C4BP humana e úsana para impedir a unión de C4b, o que lles permite crear unha infección.

Polo momento non se atopou ningunha deficiencia completa de C4BP.

A C4BP interacciona coa heparina, proteína C reactiva (CRP), compoñente P amiloide do soro (SAP), fibromodulina, osteoadherina, condroadherina, PRELP, proteínas M estreptocócicas, porinas gonocócicas, proteína A da membrana externa de *Escherichia coli*, proteínas de superficie ubicuas 1 e 2 de *Moraxella*.

## Notas 
## Véase tamén 
### Ligazóns externas 
*
MJ Pérez

**María José Pérez**, coñecida como **MJ Pérez**, nada en Arzúa en 1992, é unha cantante e compositora galega.

## Traxectoria 
Graduouse en Comunicación Audiovisual na Universidade da Coruña e fixo o Mestrado de Produción e Xestión Audiovisual (MPXA).

En 2014 iniciou a súa actividade como artista. Produce os seus propios videoclips, varios foron seleccionados en festivais de cine como o Festival de Cans, o OUFF de Ourense ou o Curtas Armadiña. Compuxo a peza audiovisual “Ao Vento” (Proxecto conxunto con Rubén Gasalla, Bruno Nieto e Alicia García, que nace a raíz do incendio das Fragas do Eume no ano 2012). Colaborou no documental “Vieiros de Esperanza” centrado en Carvalho Calero. Tamén acompañou a Mercedes Leobalde en presentacións do seu libro de poemas *Chamádeme Eva* e despois con *Funambulistas*.

En 2016 presentou o videoclip e single "A Peza Solta" coa colaboración da poeta coruñesa Lidia Bao e coa colaboración de toda a súa banda na gravación do tema. En 2017 fixo varios concertos e colaborou con Luisa Abad en diversas presentacións do seu libro *Limaduras de Prata*. En 2019 cantou en Portugal e sacou o seu primeiro tema en portugués: "Vai Embora!". Nese ano xuntou Rosalía de Castro e Rosalía, a cantante, creando "Malaxente**"**, un vídeo no que fusionou "Castellanos de Castilla" co tema "Malamente". O vídeo fíxose viral e tivo moito éxito nas redes. 

## Obras 
* *Ollos que non ven, síntoma de cegueira* (2014). Álbum autoeditado con 10 temas.
* *Guerrilleira* (2015).
* *Casandra* (2017). Álbum con diferentes estilos e a colaboración de Serj, Martiño Cabarcos, Ailén Kendelman, Paco Cerdeira e Richi Casás.
* *A luz prendida* (2020). 15 temas.
* *Je tiens bon* (2026). 13 temas.

## Premios e recoñecementos 
* En 2016, segundo posto no VII Concurso Musical da Deputación da Coruña (despois Premio Narf da Música).
* Gañadora do Xuventude Crea 2017 na categoría musical.
* Premio Youtubeir@s 2019 á "Eficiencia Comunicativa".
* Premio Martín Códax da Música Galega en 2021

* Foi varias veces finalista nos Premios Martín Códax, nos Premios aRi(t)mar e unha vez nos Premios Opinión de Música de Raíz.
* Finalista no I Certame de Canción de Autor en Galego, organizado polo Concello de Teo.

## Notas
Leocadio Cacho Martín

**Leocadio Cacho Martín**, finado en Valladolid o 17 de maio de 1889, foi un político español.

## Traxectoria 
Masón. Foi elixido deputado polo distrito de Sarria nas eleccións de 1873. Detido en León en xaneiro de 1875, foi posto en liberdade aos poucos días. En abril de 1880 suscribiu o manifesto do Partido Progresista Democrático. Foi directivo dunha empresa construtora do ferrocarril. Colaborou en *El Porvenir*. Finou en Valladolid o 17 de maio de 1889.

## Vida persoal 
Casou con Pilar Saavedra Berruguete.
## Notas
Grupo de Investigación Lingüística e Literaria Galega

O **Grupo de Investigación Lingüística e Literaria Galega** (**Grupo ILLA**) é un grupo de investigación da Universidade da Coruña xerado no seo da área de Filoloxías Galega e Portuguesa.

## Características
Naceu en 2006 como consecuencia da fusión dos grupos Pesquisa Lingüística Galega (PLG) e Grupo Universitario de Investigación de Lingüística Histórica e de Ecdótica (GUILHADE) e mais de investigadores e investigadoras individuais.

As diferentes liñas de investigación de ILLA conflúen en cinco eixes fundamentais: Estudos Medievais, Estudos Teatrais, Estudos Literarios Contemporáneos, Gramática e Lingua de Calidade e mais Estudos Portugueses.

## Persoal 
### Persoal investigador integrado 
* Teresa López (Coordinadora)
* Manuel Ferreiro Fernández
* Xosé Ramón Freixeiro Mato
* Carlos Paulo Martínez Pereiro
* Laura Tato Fontaíña
* Carlos-Caetano Biscainho-Fernandes
* Carme Fernández Pérez-Sanjulián
* Xosé Manuel Sánchez Rei
* Leticia Eirín
* Xoán López Viñas
* Cilha Lourenço Módia
* Isaac Lourido Hermida
* Iria Sobrino Freire

### Profesorado honorario 
* Pilar García Negro

### Persoal investigador contratado 
* Alva Martínez Teixeiro
* Ánxela Lema París

### Persoal investigador colaborador 
* Goretti Sanmartín Rei
* Maria Filipowicz-Rudek
* Aldina Marques
* Estefanía Mosquera Castro
* Alberto Pombo Añón
* Diego Rivadulla Costa

### Doutorandas/os 
* Rebeca Castiñeiras Varela
* Víctor Hugo da Silva Vasconcellos
* Inmaculada Doval Porto
* Paulo Fernandes Mirás
* Víctor Manuel Giadás Sánchez
## Notas
## Véxase tamén 
### Ligazóns externas 
*Grupo Illa
Concello de Växjö

**Växjö** é un concello sueco no condado de Kronoberg. A súa capital é a cidade de Växjö, que tamén é a capital do condado.

O concello está situado na marte meridional das terras altas do sur de Suecia. A meirande parte da súa poboación traballa no sector servizos e na administración pública.

A poboación do municipio medrou considerablemente dende a súa formación en 1971, pasando dos 59 019 habitantes en 1979 ata os 98 334 en decembro de 2024. 

## Notas
Concello de Tranås

**Tranås** é un concello sueco no condado de Jönköping. A súa capital é a localidade de Tranås.

O municipio atópase na parte norte das terras altas do sur de Suecia e a súa paisaxe é moi variada. Durante moitos anos, Tranås foi coñecido pola súa industria do coiro e da pel, que comezou a implantarse no século XIX, pero esta industria foi substituída desde entón por un sector empresarial diferenciado.

Dende a fudación do concello en 1971 e ata o ano 2000 o municipio perdeu poboación, pero a tendencia cambiou dende entón. En decembro de 2024 Tranås tiña unha poboación de 18 604 habitantes.

## Xeografía 
O concello limita ao sur co municipio de Aneby e ao sueste co de Jönköping, os dous no condado de Jönköping. Ao norte limita co concello de Ödeshög, ao leste co de Boxholm, e ao sueste co de Ydre, os tres no condado de Östergötland.

## Notas
Concello de Östhammar

**Östhammar** é un concello sueco no condado de Uppsala. A súa capital é a localidade de Östhammar. En decembro do ano 2024 o municipio tiña unha poboación de 22 138 habitantes.

Ao leste o municipio limita co de Norrtälje, no condado de Estocolmo. Ao sur limita co de Uppsala e ao leste co concello de Tierp, os dous no condado de Uppsala. Na illa Märket, no mar de Åland, Östhammar ten unha fronteira terrestre co municipio de Hammarland, na rexión finesa de Åland.

O municipio está formado por un arquipélago no leste con illas como Gräsö, Vässarö, Tvärnö, Raggarö, Fälön e Ormön. 

## Notas
Ponedera

**Ponedera** é un concello de Colombia que se atopa no departamento de Atlántico. Segundo os datos do censo de 2015, ten unha poboación de 23.420 habitantes. Limita cos concellos de Palmar de Varela, Salamina, Sabanalarga, Candelaria, Campo de la Cruz e co río Magdalena. Atópase a 40 km da capital departamental, Barranquilla.

## División político administrativa 
Ademais da súa cabeceira municipal, Ponedera ten baixo a súa xurisdición os seguintes centros poboados:

*La Retirada
*Martillo
*Puerto Giraldo
*Santa Rita

## Notas
Ilyas Chaira

**Ilyas Chaira Oihi**, nado en Marrocos o 2 de febreiro de 2002, é un futbolista marroquí, que xoga como extremo dereito no Oviedo, da Segunda División, cedido polo Girona.

## Traxectoria 
Nacido en Marrocos, aos seis anos trasladouse á vila catalá de Ripoll xunto cos seus pais e o seu irmán. Comezou a xogar ao fútbol nas rúas, ata que aos 12 anos se anotou nas escolas de fútbol do seu pobo. En 2015 foi fichado polo Girona FC para a súa canteira. Co equipo de Eivisa participou do histórico primeiro ascenso do club á Segunda División, contribuíndo con oito partidos e un gol. Nas seguintes dúas campañas xogou cedido en equipos da nova Primeira Federación, primeiro na UE Costa Brava e logo no San Fernando.

En xullo de 2023, tras marcar 11 goles co *Sanfer*, renovou o seu contrato co Girona ata 2026, e foi cedido ao Mirandés, da Segunda División. Para a tempada 2024/25 foi cedido ao Real Oviedo, tamén de Segunda.

## Notas
Francisco Calo Abelleira

**Francisco Calo Abelleira**, nado en Outes en 1977, é un político galego do PPdeG.

## Traxectoria 
É enxeñeiro técnico agrícola. Vinculouse ao PPdeG en maio de 2022 e no mes de decembro pasou a ser o candidato para as eleccións municipais de 2023. En febreiro de 2025, contando co apoio do concelleiro do PSdeG-PSOE, presentou unha moción de censura que o levou á alcaldía.

## Notas 
## Véxase tamén 
### Outros artigos 
* Eleccións municipais en Outes
Rúa de Ecuador (Vigo)

A **rúa de Ecuador** é unha vía urbana da cidade galega de Vigo. Parte da rúa de Taboada Leal e, após de cruzar en perpendicular a Gran Vía, conflúe na rúa de Vázquez Varela. A rúa, de 800 metros de lonxitude, ten entre dous e tres carrís, e percorre o ensanche vigués nas históricas parroquias de Santa María e Santiago de Vigo. Igual ca o resto das rúas do arredor, recibe o seu nome do país suramericano. 

## Toponimia
A rúa de Ecuador recibe o seu nome do país homónimo, igual que as rúas paralelas e perpendiculares da contorna. Así, atopamos paralela á rúa Ecuador, as rúas Venezuela, Brasil, Uruguay ou Bolivia, e perpendiculares rúas coma Cuba.

Recibiu dita denominación no ano 1920.

## Edificios senlleiros
200px|miniatura|Colexio Compañía de María
* Colexio Compañía de María. Nº 35.
* Edificio do Corte Inglés. Avenida de Gran Vía, Nº 25.

## Notas 
## Véxase tamén 
### Outros artigos 
* Plan Palacios
Santiago Colombatto

**Santiago Colombatto**, nado en Ucacha (Córdoba, Arxentina) o 17 de xaneiro de 1997, é un futbolista arxentino que xoga como centrocampista no Oviedo, da Segunda División.

## Traxectoria 
Comezou a xogar ao fútbol aos catro anos no Club Jorge Newbery da súa Ucacha natal, antes de trasladarse con 10 anos a Buenos Aires. Na capital arxentina xogou nas canteiras de River Plate e de Racing Club, antes de mudarse en decembro de 2015 a Italia para ingresar no Cagliari. Debutou na Serie B o 13 de febreiro de 2016 contra o Latina Calcio.

A partir do verán de 2016 viviu catro cesións en tres anos, xogando así nas filas do Pisa, o Trapani, o Perugia e o Hellas Verona.

O 31 de agosto de 2019 fichou polo Sint-Truiden belga. En xaneiro de 2021, foi cedido ao Club León mexicano por seis meses cunha opción de compra ao remate do préstamo, facéndose esta efectiva por uns 800.000 euros.

Para a tempada 2022/23 foi cedido ao Famalicão, da Primeira Liga de Portugal. O 25 de agosto de 2023, o Club León cedeuno ao Real Oviedo, da Segunda División española, co que comparte propietarios.

## Notas
Cambeses, Lavadores, Vigo

**Cambeses** é un lugar da parroquia de Lavadores, no concello pontevedrés de Vigo, na comarca de Vigo.

## Lugares e parroquias 
### Lugares de Lavadores 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Federico Viñas

**Federico Sebastián Viñas Barboza**, nado en Montevideo o 30 de xuño de 1998, é un futbolista uruguaio que xoga como dianteiro no Real Oviedo, da Segunda División, cedido polo Club León mexicano. É internacional coa selección uruguaia.

## Traxectoria 
### Juventud de Las Piedras 
Tras comezar a xogar ao fútbol dende neno, abandonou as súas aspiracións deportivas para traballar repartindo carne.  Volveu ao fútbol en 2017, cando fichou polo Juventud de Las Piedras, do departamento de Canelones.

#### Préstamo ao Club América 
En agosto de 2019 foi cedido por un ano ao Club América mexicano. Debutou na Liga MX o 14 de setembro ante o Universidade Nacional. Saltou ao campo no minuto 77 e 28 segundos despois marcou o único gol do partido. Disputou un total de 11 encontros durante o torneo Apertura, logrando cinco goles, tres deles na fase final do campionato. Marcou en cuartos de final, nas semifinais e tamén na final contra o Monterrey no Estadio Azteca.

### Club América 
O 30 de maio de 2020, anunciouse que o América exercía a súa opción de compra sobre o xogador, que asinou un contrato de cinco anos. Despois de caer en desgraza co equipo durante a tempada 2022/23, na que só foi titular en catro encontros, Viñas comezou a atraer o interese de clubs de todo o país.

### León 
En xuño de 2023 foi traspasado ao Club León, co que asinou un contrato de catro anos. Alí completou unha destacada tempada, marcando 16 goles en 33 partidos de liga, o que o converteu no máximo goleador do torneo Clausura de 2024, empatado a oito goles con Uriel Antuna e Salomón Rondón.

En maio de 2024, mentres estaba concentrado coa súa selección, rompeu o tendón de Aquiles, precisando dunha operación cirúrxica.

O 28 de agosto de 2024 foi cedido ao Real Oviedo, da Segunda División española.

## Selección uruguaia 
Foi incluído na selección sub-23 do Uruguai para o Torneo Preolímpico CONMEBOL 2020. O 25 de xaneiro de 2020 marcou o seu primeiro gol coa súa selección na derrota por 3-2 ante a selección boliviana sub-23.

Debutou coa selección uruguaia absoluta o 16 de novembro de 2023 nas eliminatorias da CONMEBOL, substituíndo a Darwin Nuñez nunha vitoria ante a Arxentina.

## Notas
Chi Ta-wei

, nado o 3 de febreiro de 1972, é un escritor taiwanés.

## Traxectoria 
Chi Ta-wei naceu en Taichung (Taiwán) en 1972. Estudou no Departamento de Linguas e Literaturas Estranxeiras da Universidade Nacional de Taiwán. En especial, aprendeu sobre literatura angloamericana. Trasladouse aos Estados Unidos en 1999, doutorándose en Literatura Comparada pola Universidade de California, Os Ánxeles, baixo a supervisión de Shu-mei Shih. Na actualidade, é profesor de literatura taiwanesa na Universidade Nacional Chengchi, en Taipei. Adoita ensinar cursos sobre representación do colectivo LGBT nas literaturas do leste asiático.

## Obra 
Chi Ta-wei é coñecido como escritor e como especialista en literatura *queer*. A súa obra *Tongzhi wenxueshi* 同志文學史 (en , 2017), gañadora de varios premios no eido académico, é un dos libros máis completos sobre a literatura LGBT no mundo sinofalante.

Xunto con Chen Xue e Qiu Miaojin, Chi é considerado un dos membros da "nova xeración de autores *queer*" de Taiwán. A súa peza máis influente, *Mo* 膜 (en , 1996), é unha novela curta de ciencia ficción *cyberpunk*. Destaca pola súa atención ao desexo *queer*, a subxectividade trans, ás fronteiras entre o humano e o androide, e aos efectos do cambio climático. Foi traducida a numerosos idiomas, entre eles o castelán.

## Publicacións 
* *Ganguan shijie* 感官世界 ("O mundo sensible", 1995).
* *Mo* 膜 ("Membranas", 1996).
* ''Ku'er kuanghuanjie* 酷兒狂歡節 ("Entroido *queer*", 1997).
* *Wan'an Babilun: wanglu shidai de xingyu, yiyi yu zhengzhi yuedu* 晚安巴比倫：網路世代的性慾、異議與政治閱讀 ("Boas noites, Babilonia: sexualidade, disidencia e lectura política da xeración de internet", 1998).
* *Lianwupi* 戀物癖 ("Fetichismo", 1998).
* *Tongzhi wenxueshi'' 同志文學史 ("Historia da literatura homosexual", 2017).

## Notas 
## Véxase tamén 
### Bibliografía 
* 
*
Augas

O topónimo **Augas** pode referirse a:

;En Galiza
***Augas Mestas**, parroquia do concello de Quiroga;
****Augas Mestas**, lugar de dita parroquia;
***Augas Santas**, parroquia do concello de Allariz;
****Santa Mariña de Augas Santas**, lugar de dita parroquia;
***Augas Santas**, parroquia do concello de Palas de Rei;
***Augasantas**, parroquia do concello de Rois;
****Augasantas**, lugar de dita parroquia;
***Augas de Frádegas**, lugar da parroquia de Santa Mariña do Castro de Amarante, no concello de Antas de Ulla;
***Augas Roibas**, lugar da parroquia da Capela, no concello da Capela;
***Augas Santas**, lugar da parroquia de Vitre, no concello de Frades;
***Xunta de Augas**, lugar da parroquia de Pousada, no concello de Sobrado;
***Trambasaugas**, lugar da parroquia da Proba de Burón, no concello da Fonsagrada;
***Trambasaugas**, lugar da parroquia de Rubiá, no concello de Rubiá.

## Véxase tamén
### Outros artigos
Concello de Vindeln

**Vindeln** é un concello sueco no condado de Västerbotten. A súa capital é a localidade de Vindeln.

A zona é accidentada e está dominada por bosques de coníferas e turbeiras. O monte constituíu  tradicionalmente a base da activivade económica do concello, e a súa industria manufacturera tamén continuou a relacionarse co bosque.

Dende a fundación do concello en 1971 a tendencia da poboación foi negativa, aínda que na segunda metade da década de 2010 viuse un pequeno repunte. En decembro do ano 2024 a municipio tiña 5 417 habitantes.

## Xeografía 
O concello de Vindeln é un concello interior que se atopa ao leste do condado de Västerbotten. Limita ao norte co municipio de Norsjö, ao nordés co de Skellefteå, ao leste co de Umeå, aos sur cos de Vännäs e Bjurholm, e ao leste limita co concello de Lycksele, todos eles en Västerbotten.

## Notas
Luís Negrón

**Luis Miguel Negrón**, nado en Guayama en 1970, é un escritor portorriqueño.

## Traxectoria 
Luis Negrón fixo o seu debut coa escolma de contos *Mundo cruel* (2010), centrada na vida das persoas homosexuais do barrio de Santurce, en San Xoán. A versión inglesa de Suzanne Jill Levine, publicada en 2013, gañou o XVI Premio Literario Lambda (2014) a unha obra de ficción. Trátase da primeira tradución en gañar este premio. *Mundo cruel* amosa a influencia de autores como Manuel Puig ou Pedro Lemebel.

En 2021, recibiu a bolsa Letras Boricuas na categoría de ficción. Negrón foi tamén editor, xunto con David Caleb Acevedo e Moisés Agosto, da escolma *Los otros cuerpos* (2007) de autores LGBT portorriqueños.

## Publicacións 
* *Los otros cuerpos: antología de temática gay, lésbica y queer desde Puerto Rico y su diáspora* (2007).
* *Mundo cruel* (2010).
* *Los tres golpes* (2016).

## Notas 
## Véxase tamén 
* 
* 
* 
* 
* 
*
Hans Jæger

**Hans Henrik Jæger**, nado o 2 de setembro de 1854 e finado o 8 de febreiro de 1910, foi un escritor, filósofo e anarquista noruegués. Formou parte do grupo bohemio coñecido como os bohemios de Kristiania, afincados en Kristiania (actual Oslo).

## Traxectoria 
Hans Jæger naceu en Drammen (Noruega) o 2 de setembro de 1854. En 1886 foi perseguido a causa da súa novela *Fra Kristiania-bohêmen* (en ). Condenárono a 60 días de prisión e unha multa de 80 coroas por atentar contra a modestia e a moral públicas, e por blasfemia. Así mesmo, perdeu o seu posto de estenógrafo no Parlamento de Noruega. O seu avogado foi o político laborista Ludvig Meyer. Tanto Jæger coma o resto dos bohemios tentaban vivir segundo os nove mandamentos formulados en *Fra Kristiania-bohêmen*.

Ao ano seguinte, obrigárono a exiliarse. Jæger fora condenado a 150 días máis de prisión logo de que o goberno noruegués descubrise que enviara unhas 300 copias do seu libro a Suecia, finxindo que se trataba dun volume de contos de Nadal.

Jæger foi amigo do artista Edvard Munch, e apareceu en moitos cadros deste, bosquexados no cuarto que compartía con outra amizade de Munch.

O noruegués sostivo que a sexualidade non debería reprimirse nas relacións, e que os valores tradicionais do matrimonio e as clases sociais limitaban as liberdades e a realización das persoas. Así, afirmou que a institución do matrimonio debería abolirse para que exista unha "completa liberdade sexual entre os sexos na mesma clase social".

## Publicacións 
[alt=Retrato de Hans Jæger, por Andreas Bloch (1910)|miniatura|Retrato de Hans Jæger, por [Andreas Bloch (1910)]]

* *Kants fornuftskritik* ("A crítica da razón pura de Kant", 1878).
* *Olga* (1883).
* *En intellektuel Forførelse* ("Unha sedución intelectual", 1884).
* *Fra Kristiania-bohêmen* ("Dos bohemios de Kristiania", 1885).
* *Julefortællinger av Hans Jæger* ("Contos de Nadal de Hans Jæger", 1886), un segundo volume de *Fra Kristiania-bohêmen*.
* *Albertine* (1886), xunto con Christian Krohg.
* *Min forsvarstale i høyesterett* ("O meu discurso de defensa na Corte Suprema", 1886).
* *Kristianiabilleder* ("Imaxes de Kristiania", 1888).
* *Novelletter* ("Historias curtas", 1889).
* *Bohemens erotiske bekjennelser* ("As confesións eróticas dos bohemios", 1893/1903).
** *Syk kjærlihet* ("Amor enfermo", 1893).
** *Bekjendelser* ("Confesións", 1902).
** *Fængsel og fortvilelse* ("Prisión e desesperación", 1903).
* *Anarkiets bibel* ("A biblia do anarquismo", 1906).
* *Socialismens ABC* ("O ABC do socialismo", escrito entre 1906 e 1910).

## Notas 
## Véxase tamén 
### Bibliografía 
* 
* 
* 

### Ligazóns externas 
* Obras de Hans Jæger (Biblioteca Nacional de Noruega)
MASP2

A **serina protease da lectina que se une ao manano 2**, tamén chamada **serina protease asociada á proteína que se une á manosa 2** (**MASP-2**) é un encima que nos humanos está codificado no xene ***MASP2*** do cromosoma 1.

## Función 
Este xene codifica un membro da familia S1 de peptidases de serina proteases. A preproteína codificada é procesada proteoliticamente para xerar as cadeas A e B que se heterodimerizan para formar a protease madura. Esta protease cliva os compoñentes C2 e C4 para xerar a convertase de C3 da vía da lectina do sistema do complemento. A protease tamén exerce un papel na fervenza de coagulación do sangue ao clivar a protrombina para formar trombina.

A proteína MASP-2 intervén no sistema do complemento. MASP-2 é moi similar á molécula da vía clásica do complemento C1s, e pénsase que teñen en común un antepasado evolutivo. Cando as cabezas que recoñecen carbohidratos da MBL se unen a residuos especificamente dispostos de manosa da superficie do patóxeno, MASP-2 é activada e empeza a clivar os compoñentes do complemento C4 e C2 dando C4a, C4b, C2a e C2b. O complexo C4bC2a é a convertase de C3.

## Notas 
## Véxase tamén 
### Outros atigos 
* MASP1
* Lectina que se une ao manano
* Vía da lectina

### Bibliogafía 
*
*
*
*
*
*
*
*
*
*
*
*
*
*
*
*
*
*
*

### Ligazóns externas 
*
Concello de Tyresö

**Tyresö** é un concello sueco no condado de Estocolmo. A administración municipal está situada no centro de Tyresö, no distrito de Bollmora.

A maior parte do municipio de Tyresö está na illa Södertörn. Ao sur comeza a área de Storskogen, con elementos de bosque primitivo que forman parte do parque nacional de Tyresta. O terreo é típico na zona, paisaxe de val de fractura con outeiros baixos e vales, ademais dunha topografía escarpada con montañas e rápidos.

A maioría dos traballadores do municipio traballan noutros concellos, debido á proximidade de Tyresö a Estocolmo. A maioría dos postos de traballo do municipio están no comercio, no sector servizos e na manufactura.

Dende a fundación do municipio en 1971 a tendencia de poboación vén sendo positiva. En decembro de 2024 Tyresö tiña 49 179 habitantes. 

## Notas
Tim Kruger

**Marcel Bonn**, nado o 25 de xaneiro de 1981 en Düsseldorf (daquela RFA) e finado en Mallorca o 1 de marzo de 2025, coñecido profesionalmente polo alcume de **Tim Kruger**, foi un actor, produtor e director de cinema pornográfico alemán. A súa carreira durou dúas décadas e foi coñecido pola produtora e sitio web TimTales, fundada en 2009, centrados no porno gai, e onde cultivou a estética "afeccionada".

## Traxectoria 
Profesionalmente, formouse en administración de empresas.

Na mocidade Kruger mudouse a Berlín, onde comezou a traballar nunha tenda de artigos e contidos pornográficos. Desde alí iniciou os seus contactos para traballar na industria do cinema pornográfico, que comezou en 2006 Actuou en filmes coma *DeskTops*, *Pizza Cazzone*, ''Tim's Tool*, *Wood Work*, *Hot House Backroom, Vol. 10* ou *The Deep End*.

En 2009, Kruger e mailo mozo, Grobes Geraet, botaron a andar unha produtora de seu, TimTales, que tiña tamén un espazo de venda online de contido pornográfico (curtametraxes e mediametraxes). Kruger facía de director, produtor e actor, e o mozo de operador de cámara..

Kruger finou na casa aos 44 anos. Algunhas fontes sinalan Barcelona, pero a edición balear do xornal *Ara'' apunta a Mallorca. O mozo fixo público un comunicado onde, se ben non sinalaba exactamente a causa do falecemento, mencionaba que fora un accidente e que non fora nin suicidio, nin morte violenta, nin sobredose.

## Notas
O Meixoeiro, Lavadores, Vigo

**O Meixoeiro** é un lugar da parroquia de Lavadores, no concello pontevedrés de Vigo, na comarca de Vigo.

## Lugares e parroquias 
### Lugares de Lavadores 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Apio Claudio Craso (cónsul 349 a. C.)

**Apio Claudio Craso Inrexilense** (en latín: *Appius Claudius P. f. App. n. Crassus*), finado polo 349 a. C. foi un xeneral e político romano. Segundo o historiador Tito Livio, pronunciou un discurso perante o Senado no 368 a. C. opoñéndose sen éxito á proposta de abrir o consulado tamén aos plebeos. No 362 a. C., despois de que o cónsul plebeo daquel ano, Lucio Xenucio Aventinense, fose morto en batalla, Claudio foi nomeado ditador e fixo campaña contra os *hérnicos*, obtendo algúns éxitos pero con grandes perdas. Morreu pouco despois de tomar posesión do  consulado no 349 a. C.

Claudio Craso era, probabelmente, o pai de Caio Claudio Inrexilense, ditador no 337 a. C. e, polo tanto, avó do censor Apio Claudio Cego.

## Debates 
A maioría dos acontecementos históricos atribuídos á súa vida foron cuestionados. Oakley rexeita a historicidade do discurso de Claudio no 368 a. C., afirmando que nin Livio nin as súas fontes terían ningunha evidencia auténtica diso, e tamén sinala que a oposición da familia Claudia aos dereitos dos plebeos era un estereotipo recorrente na tradición romana. Oakley tamén considerou dubidosa a ditadura de Claudio en 362, pero Ferenczy aceptou como feitos históricos tanto o cargo como a campaña contra os *Hernici*. Outros autores tamén cuestionaron a autenticidade do consulado no 349.

O historiador Livio identifica a Claudio, o cónsul no 349 a.C., con Apio Claudio Craso, tribuno consular no 403 a. C.; mentres que Wiseman considera improbable esa duración da carreira, e Münzer suxeriu que a tradición literaria confundiu dous Apio Claudio. Segundo os *Fasti Capitolini*, unha lista de maxistrados elaborada durante a época do emperador Augusto, tanto o tribuno como o cónsul eran fillos de Publio e netos de Apio, mais só o cónsul recibiu o apelido "Inregillensis".

## Notas 
## Véxase tamén 
### Bibliografía 
* 
* 
* 
* 
* 
* 
* 

### Outros artigos 
* Lista de cónsules romanos na República
A lenda de Montelongo

***A lenda de Montelongo*** é unha zarzuela nun acto dividido en dous cadros composta polo compositor vilagarcián Bernardo del Río, con libreto dos tamén vilagarciáns Manuel Rey Posse e Juan Buhigas Diavarrieta. A obra foi composta en 1924 e estreouse ese mesmo ano no Teatro Principal de Santiago de Compostela.

Trátase dunha das poucas zarzuelas galegas conservadas.

## Historia 
A concepción da zarzuela foi obra de tres vilagarciáns: Manuel Rey Posse e Juan Buhigas Diavarrieta, autores do libreto, e Bernardo del Río, compositor da música. A orixe dos autores veríase reflectida na obra, na que está presente en todo momento o castelo de Montelongo, que se adoita identificar co Monte Lobeira, situado na parroquia de András de dito concello. Os decorados da estrea foron realizados por Camilo Díaz Valiño, pai de Isaac Díaz Pardo, mais perdéronse co paso dos anos.

Logo de ser interpretada en Vilagarcía de Arousa en 1953 *A lenda de Montelongo* permaneceu seis décadas no esquecemento, ata que o investigador cordobés Javier Jurado a recuperou e, en 2013 o auditorio da capital arousá acolleu de novo unha representación da obra a cargo da Banda Municipal de Música de Vilagarcía de Arousa co Coro Liceo e o grupo Malveiras. Para a ocasión, Pepe Vázquez creou uns decorados que procuraron ser fieis aos orixinais perdidos. A representación coincidiu coa conmemoración do centenario da unión de Vilagarcía co Carril e Vilaxoán.

## Personaxes 
De acordo coa transcrición do libreto realizada por Javier Jurado Luque, atopamos oito personaxes principais, cinco deles con nome, mentres que as tres restantes son referidas como "mozas". As personaxes están encarnadas tanto por cantantes como por actores e actrices. Ademais a zarzuela conta cun coro misto de "fiadeiras" e "mozos".

## Características 
*A lenda de Montelongo* está ambientada en Galiza e é unha das poucas zarzuelas galegas conservadas. Como adoita ocorrer coas obras deste estilo, a obra de Bernardo del Río emprega a lingua galega, tanto falada como cantada, e o baile galego aparece en escena como un elemento máis da acción. A obra inclúe cantos fóra do escena.

## Argumento 
A acción ten lugar no tempo de redención dos foros e narra a historia de amor entre un labrego pobre e Marica, pertencente a unha familia de campesiños acomodados que a queren emparellar cun adiñeirado burgués feo e desgarbado chamado Pedro, co castelo de Montelongo no fondo de toda a trama.

## Instrumentación 
A partitura de Bernardo del Río require da utilización de:

## Notas 
## Véxase tamén 
### Bibliografía 
* 
* 
### Outros artigos 
* *¡Non máis emigración!*
* *O zoqueiro de Vilaboa*
Salustio Alvarado Somoza

**Salustio Víctor Alvarado Somoza**, nado na Casa Grande de Sarria (Lugo) o 28 de febreiro de 1836 e finado en Valladolid o 23 de febreiro de 1886, foi un avogado e político galego.

## Traxectoria 
Foi fillo de Juan de Mata Alvarado Núñez, Alcalde Maior de Sarria en 1834, e de Juana Somoza Saavedra, que morreu no parto. Salustio Víctor participou no Liceo de la Juventud compostelán, fundado en 1847, e no Banquete de Conxo (1856). Colaborou co Ateneo Científico, Literario y Artístico de La Coruña e participou nos Xogos florais da Coruña de 1861 co premiado discurso "Necesidad de escribir la historia filosófica de Galicia desde los tiempos más remotos hasta nuestros días, y su utilidad para el porvenir", incluído no *Álbum de la Caridad*. Colaborou no *Boletín Judicial de Galicia*.

Foi avogado na Coruña e notario de Viveiro en 1866. Coa Revolución Gloriosa foi nomeado alcalde de Viveiro. Foi candidato a deputado polo distrito de Viveiro nas eleccións de 1871 pero no foi elixido, tampouco nas eleccións de 1872, sendo finalmente elixido deputado nas eleccións de 1873. Ocupou cargos en Fomento e foi gobernador civil de Lugo e Zaragoza. Coa fin da Primeira República regresou a Viveiro dedicouse á avogacía e tamén en Mondoñedo, Vilalba e Ortigueira; tamén foi rexistrador da propiedade. En abril de 1880 suscribiu o manifesto do Partido Progresista Democrático. En 1881 foi concelleiro de Viveiro e deputado provincial ata o seu nomeamento como fiscal de Valladolid en 1884. Morreu sendo fiscal en Valladolid o 23 de febreiro de 1886.
[miniatura|page=109|"Necesidad de escribir la historia filosófica de Galicia desde los tiempos más remotos hasta nuestros días…", discurso premiado, incluído no *[Álbum de la Caridad* de 1861''. Francisco, Soledad, Ángeles e Ventura Alvarado Albo.

## Notas 
;Referencias

## Véxase tamén 
### Bibliografía 
* 
* 
* 
### Outros artigos 
* Banquete de Conxo
* Álbum de la Caridad
### Ligazóns externas 
* 
*
Rúa das Ostras (Vigo)

A **rúa Pescadaría**, popularmente coñecida coma **rúa das ostras**, é unha pequena rúa peonil situada na parte ribeirá de Vigo. Sitúase entre as rúas Baixada da Fonte e Mestre Mateo. Recibe esa denominación pola oferta culinaria proporcionada polos múltiples restaurantes e postos na rúa onde se vende marisco e peixe, especialmente ostras.

## Historia
Vigo foi eminentemente unha cidade tradicionalmente pesqueira. Na segunda metade do século XIX, tras a proliferación dunha importante industria conserveira no porto de Vigo, propiciou a creación de diferentes mercados na zona do Berbés, na praza da Princesa, e na rúa onde actualmente se sitúa a rúa das ostras.

Así, na rúa das ostras, de pequeno tamaño e preto tanto da zona portuaria como do centro urbano, proliferaron os postos de venda de peixe e marisco. Duns doce metros de lonxitude, o pequeno canellón situábase a carón da fonte de Vigo, onde se vendía o peixe seco e de salgadura. Xa por aquel entón a rúa dispoñía dunha cuberta en forma de pendello.

## Toponimia
Inicialmente foi coñecida tamén como a rúa dos pescadores, por ser o lugar onde se vendía o peixe procedente da salgadura da zona do Areal. Posteriormente denominouse tal e como se coñece actualmente, rúa Pescadaría, aínda que popularmente coñécese coma rúa das ostras, tanto polas guías turísticas coma pola poboación viguesa. Esta denominación provén da venda, desde hai máis dun século, de ostras e outro xénero de marisco da ría por parte, tradicionalmente, das mulleres dos pescadores.

## Galería de imaxes

Ficheiro:Vigo-Calle de las ostras5 (4939642628).jpg
Ficheiro:Vigo - Rúa das Ostras 1.jpg
Ficheiro:Vigo, despachando ostras2 (4941003134).jpg
Ficheiro:Vigo, despachando ostras3 (4940416345).jpg
Ficheiro:Vigo-Calle de las ostras6 (4939058159).jpg

## Véxase tamén
### Bibliografía
*  (1991). *Vigo, la ciudad que se perdió: Arquitectura desaparecida, Arquitectura no realizada*, Dip. Prov. de Pontevedra, ISBN 9788484570370 .

### Outros artigos
* Ostra
Concello de Timrå

**Timrå** é un concello sueco da provincia histórica de Medelpad no condado de Västernorrland. A súa capital é a localidade de Timrå, cuxo centro tamén é coñecido como Vivsta.

A parte interior do concello é montañoso e cuberto de bosque de coníferas. Alí algúns picos alcanzan os 400 metros sobre o nivel do mar. O terreo descende despois cara á zona costeira, que en parte está cultivada con zonas menores de elevacións e montes illados.

Durante moito tempo, a madeira foi a base da economía local. A principios da década de 2020, a industria forestal, representada polo grupo SCA, aínda tiña unha posición dominante.

Dende a fundación co concello en 1971 a súa poboación vén sendo estable. En decembro do ano 2024 o municipio tiña 17 521 habitantes. 

## Notas
Concello de Årjäng

**Årjäng** é un concello sueco no condado de Värmland. A súa capital é a localidade de Årjäng.

A zona é accidentada e ten ao redor de 1 000 lagos e 23 reservas naturais. 

Tradicionalmente, o comercio e o sector industrial foron as principais actividades esconómicas do municipio, aínda que a agricultura e a silvicultura teñen tamñen un peso importante.

Dende a fundación do concello en 1971 a súa poboación mantívose estable e en decembro de 2024 Årjäng tiña 9 825 habitantes.

## Xeografía 
O concello de Årjäng está situado na fronteira con Noruega e co condado de Västra Götaland, estando prero das cidades de Oslo, Karlstad e Gotemburgo. A maioría do municipio está na provincia histórica de Värmland, pero unha pequena parte atópase en Dalboredden, no extremo norte de Dalsland. 

Årjäng limita ao note co concello de Eda, ao nordés co de Arvika e ao leste co de Säffle, os tres no condado de Värmland. Ao sur limita co municipio de Bengtsfors no condado de Västra Götaland, e ao oeste cos concellos noruegueses de Aremark, Marker e Rømskog.

## Notas
Baíste

Como topónimo **Baíste** pode referirse a:

;En Galiza
***Baíste**, parroquia do concello de Avión;
****Baíste**, lugar de dita parroquia.
Sotenäs

**Sotenäs** é un concello sueco no condado de Västra Götaland, anteriormente no desaparecido condado de Gotemburgo e Bohus. A súa capital é a localidade de Kungshamn. En decembro do ano 2024 o concello tiña unha poboación de 9 104 habitantes.

O concello está formado por unha paisaxe de val de fractura nunha meseta cuxo leito rochoso está dominado polo granito de Bohus. O granito de Bohus foi durante moito tempo unha parte importante da actividade económica local, que a principios da década de 2020 estaba baseada na pesca, a industria da pedra e o turismo.

## Historia administrativa 
A área do concello correspóndese coa das parroquias de Askum, Kungshamn, Malmön e Tossene, todas elas no *härad* de Sotenäs. Nesa parroquias fundáronse coa reformamunicipal de 1862 concellos rurais co mesmo nome, pero onde o de Kungshamn tamén era coñecido como concello rural de Gravarne. O concello rural de Malmön fundouse realmente en 1909 a través dunha excisión do de Askum. En 1924 creouse o concello de Smögen tras unha excisión do municipio de Kungshamn.

Na zona existían varias localidades municipais:

* Gravarne och Bäckevik, establecida o 14 de setembro de 1894 e disolta a finais de 1959.
* Hasselösund, establecida o 14 de setembro de 1894 e disolta a finais de 1953.
* Smögen, establecida o 14 de setembro de 1894 e disolta a finais de 1953.
* Tången, establecida o 14 de setembro de 1894 e disolta a finais de 1959.
* Malmön, establecida o 20 de abril de 1900 e disolta a finais de 1959.
* Hovenäset, establecida o 28 de febreiro de 1902 e disolta a finais de 1953.
* Hunnebostrand, establecida o 6 de febreiro de 1903 e disolta a finais de 1960.
* Bovallstrand, establecida o 27 de novembro de 1903 e disolta a finais de 1959.
* Väjern, establecida o 22 de decembro de 1905 e disolta a finais de 1959.
* Ulebergshamn, establecida o 29 de outubro de 1926 e disolta a finais de 1959.

Coa reforma municipal de 1952 creouse o municipio rural de Södra Sotenäs (a partir dos concellos rurais de Askum, Malmöns e Kungshamn), mentres que os de Smögen e Tossene permaneceron sen cambios.

Coa refoemamunicipal de 1971 fundáronse os concellos de Smögen, Södra Sotenäs e Tossene a través da transformación dos concellos rurais correspondentes. O actual municipio de Sotenäs naceu en 1974 pola unión deses tres concellos.

## Xeografía 
O concello de Sotenäs está situado na parte central da provincia histórica de Bohuslän co Skagerrak ao oeste.

Xeograficamente o concello forma unha península que ao sur e ao oeste limita co Skagerrak, ao norte coa baía de Bottnafjorden e ao leste coa de Åbyfjorden. Sotenäs fai fronteira ao norte co municipio de Tanum, ao leste co de Munkedal, e ao sueste co de Lysekil.

## Notas
Concello de Västerås

**Västerås** é un concello sueco no condado de Västmanland. A súa capital é a cidade de Västerås, que tamén é a capital do condado.

A parte sur do concello ten unha paisaxe agrícola aberta e o norte ten unha paisaxe máis variada. A industria manufacturera, coa multinacional tecnolóxica ABB á fronte, dominou durante moito tempo a actividade económica do municipio.

Dende a fundación do concello en 1971 a tendencia da poboación vén sendo positiva e en decembro do ano 2024 Västerås tiña 160 634 habitantes. O municipio é o sétimo de Suecia con máis poboación, e a súa capital é a sexta área urbana máis grande do país.

## Notas
Rúa de Venezuela (Vigo)

A **rúa de Venezuela** é unha vía urbana da cidade galega de Vigo. Parte da rúa de Vázquez Varela e remata na rotonda onde conflúe na avenida das Camelias e a rúa Marqués de Alcedo, e no seu traxecto atravesa a avenida da Gran Vía. Ten unha lonxitude de 1,1 km.

Igual ca o resto das rúas do arredor, recibe o seu nome do país suramericano. 

Trátase dunha vía bidireccional con varios carrís, sen apenas pendente, que funciona como un dos viais do ensanche vigués. Posúe un carril bici, carril bus e varios parques. 

## Toponimia
A rúa de Venezuela recibe o seu nome do país homónimo, igual que as rúas paralelas e perpendiculares da contorna. Así, atopamos paralela á rúa Ecuador, as rúas Ecuador, Brasil, Uruguay ou Bolivia, e perpendiculares rúas coma Cuba ou México.

Recibiu dita denominación no ano 1920.

## Edificios senlleiros
[miniatura|[Monumento do Bicentenario de Silverio Rivas na rúa Venezuela.]]
* Monumento ao Bicentenario.
* Colexio Salesiano María Auxiliadora ("Salesianos"). Nº 9.
* Colexio Maristas. Nº 20.

## Notas 
## Véxase tamén 
### Outros artigos 
* Plan Palacios
Concello de Storuman

**Storuman** é un concello sueco no condado de Västerbotten, na provincia histórica de Laponia. A súa capital é a localidade de Storuman (lingua saami de Ume: *Lusspie*).

Na parte occidental do concello hai un terreo de alta montaña, que transicióna cara un terreo de contrafortes máis baixos. Ao leste pásase a unha paisaxe boscosa cun terreo de outeiros rico en lagos e turbeiras. No extremo norte están a área montañosa de Vindelfjällen.

A industria forestal foi importante durante moito tempo para a economía local, pero o municipio tamén conta cunha importante produción hidroeléctrica e con grandes depósitos de mineral.

Dende a fundación do concello en 1971 a tendencia de poboación vén sendo negativa. En decembro de 2024 o municipio tiña unha poboación de 5 577 habitantes. 

## Notas
Concello de Åre

**Åre** é un concello sueco no condado de Jämtland. A súa capital é a localidade de Järpen.

Trátase dun concello de montaña que fai fronteira con Noruega ao oeste e a través del flúe o río Indalsälven. O turismo de montaña, que comezou a finais do século XIX, caracteriza ao municipio e emprega ao redor do 30 por cento dos ocupados.

Dende o cambio de milenio o seu número de habitantes medrou e durante a tempada turística a poboación é sensiblemente maior. En decembro de 2024 o concello tiña unha poboación de 12 693 habitantes.

## Xeografía 
O concello de Åre atópase ao oeste do condado de Jämtland. Limita ao nordés co municipio de Krokom e ao sur co de Berg, ámbolos dous en Jämtland. Ao oeste do concello están os concellos noruegueses de Meråker e Verdal, e ao norte o de Snåsa.

## Notas
Concello de Värmdö

**Värmdö** é un concello sueco no condado de Estocolmo. A súa capital é a localidade de Gustavsberg, que se atopa a uns 20 quilómetros ao leste da cidade de Estocolmo.

O concello está situado principalmente na parte sueste da provincia histórica de Uppland, cunha pequena parte (o distrito de Nämdö) no nordés da provincia de Södermanland. Värmdö abrangue gran parte do arquipélago sur de Estocolmo. A meirande parte dos seus habitantes teñen os seus postos de traballo nos concellos próximos e a moitos deles están empregados na administración pública.

Dende a fundación do concello en 1974 a poboación medrou considerablemente, pasando 16 050 habitantes en 1975 ata os 46 635 en decembro de 2024. 

## Notas
Concello de Vadstena

**Vadstena** é un concello sueco no condado de Östergötland. A súa capital é a localidade de Vadstena.

O concello está situado na beira leste do lago Vättern e consiste principalmente nunha paisaxe de chaira ondulada. A sanidade, a asistencia social e a manufactura, así como o turismo, constitúen a base da economía local.

Dende a fundación do concello en 1980 a poboación mantívose estable. En decembro do ano 2024 Vadstena tiña unha poboación de 7 490 habitantes. 

## Notas
Concello de Stenungsund

**Stenungsund** é un concello sueco no condado de Västra Götaland, e que anteriormente pertencía ao desaparecido condado de Gotemburgo e Bohus. A súa capilal é a localidade de Stenungsund. En decembro do ano 2024 o municipio tiña unha poboación de 27 851 habitantes. 

## Notas
Concello de Vaggeryd

**Vaggeryd** é un concello sueco no condado de Jönköping. O municipio afirma ter dúas capitais, Skillingaryd e Vaggeryd. Porén, a oficina de xestión municipal ten a súa sede en Skillingaryd.

O concello forestal de Vaggeryd está situado na meseta meridional de Suecia. A súa superficie está cuberta principalmente de bosques de coníferas, pero tamén hai moitas turbeiras, sobre todo cara ao sur. O extremo suroeste do concello forma parte do parque nacional de Store Mosse. 

O municipio ten unha longa tradición industrial. Alí xurdiu unha importante industria de fabricación de mobles e vehículos a finais do século XIX e a principios da década de 2020 a fabricación de mobles continuaba tendo grande importancia.

Dende a fundación do concello en 1971 a súa poboación medrou. En decembro do ano 2024 Vaggeryd tiña 14&nbsp;825 habitantes. 

## Notas
Riocabo

Como topónimo **Riocabo** pode referirse a:

;En Galiza
***Riocabo**, lugar da parroquia de Meira, no concello de Meira;
***Riocabo**, lugar da parroquia de San Vicente de Paradela, no concello de Paradela;
***Riocabo**, lugar da parroquia de Santa Cristina de Paradela, no concello de Paradela.

## Véxase tamén
### Outros artigos
Barán

Como topónimo **Barán** pode referirse a:

;En Galiza
***Barán**, parroquia do concello de Paradela;
****Barán**, lugar de dita parroquia;
***Albarán**, lugar da parroquia de Rosende, no concello de Sober;
***Albarán**, lugar da parroquia de Sumoas, no concello de Xove.

## Véxase tamén
### Outros artigos